stanford-oval/wikipedia huggingface dataset:
Finlaysonin portti

Satakunnankadun portti syksyllä 2015. Portin takana näkyy Itäistäkatua, joka toimii kävelykatuna.
Finlaysonin portti eli TR 49 (”tehdasrakennus 49”) on Finlaysonin tehdasalueeseen kuuluva porttirakennus, joka sijaitsee Tampereen keskustassa Satakunnankadun varrella. Se tunnetaan myös nimellä Satakunnankadun portti. Punatiilestä ja takoraudasta tehty kaariportti on Finlaysonin insinöörikonttorin suunnittelema, ja se on valmistunut vuonna 1922. Kyseessä on tehdasalueen vanhin skandinaavista klassismia edustava rakennus.
Finlaysonin portin pohjoispuolella kulkee Itäinenkatu, joka on alun perin ollut samaa katua kuin nykyinen Aleksis Kiven katu. Vuonna 1913 Finlayson sai Tampereen kaupungilta luvan sulkea tehdasalueen sisällä kulkevat julkiset katuosuudet. Satakunnankadulle ja Puuvillatehtaankadulle tehtiin puiset portit, jotka myöhemmin vaihdettiin rautaporteiksi. Tavaraliikenteen käyttämä tehtaan pääportti sijaitsi Puuvillatehtaankadulla.
Satakunnankadun puoleista porttia vartioitiin 1990-luvulle saakka. Portin yhteydessä on edelleen kaksi portinvartijan koppia, joita on tehdastoiminnan päätyttyä hyödynnetty mainos- ja näyttelytarkoituksiin. Portti ja sen valaisimet on peruskorjattu vuonna 2001.
Finlaysonin portti on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Rakennus on suojeltu asemakaavalla historiallisin ja kaupunkikuvallisin perustein.
Tehtaan portista poistuvia työntekijöitä vuonna 1954.
Futsal-Liigan kausi 2022–2023

| Futsal-Liigan kausi 2022-2023 |
| --- | --- |

Joukkueiden määrä:  12
Ajankohta:  syyskuu 2022–huhtikuu 2023
Mestari:  -
Maalit:  - (- per ottelu)
Paras maalintekijä:  -
  ← 2021–2022 :  2023–2024 → 
Futsal-Liigan kausi 2022–2023 oli järjestyksessään 25. Futsal-liigan kausi. Runkosarja alkaa syksyllä 2022 ja päättyy keväällä 2023.
Runkosarja pelataan 12 joukkueen kaksinkertaisena sarjana ja kahdeksan parasta joukkuetta jatkavat pudotuspeleihin. Pudotuspelien voittaja kruunataan Suomen mestariksi huhti-toukokuussa 2023. Runkosarjan viimeiseksi sijoittunut joukkue putoaa toiseksi korkeimmalle sarjatasolle, Futsal Ykköseen, ja toiseksi viimeisin joukkue kilpailee viimeisestä liigapaikasta Ykkösen toiseksi sijoittunutta joukkuetta vastaan.
Osallistuvat joukkueet

Osallistuvien joukkueiden sijoitus tarkentuu kevään 2022 pudotuspelien jälkeen.
Futsal Ykkösen mestari FC Kiisto pelaa debyyttikauden liigatasolla. Liigakarsinnassa kohtaavat runkosarjassa 11. sijoittunut Alastaron Urheilijat ja Ykkösen toiseksi sijoittunut raahelainen AS Moon.
| Joukkue | Edellisen kauden sijoitus  | Kaupunki | Kotihalli | Seuran kotisivut |
| --- | --- | --- | --- | --- |
| KaDy | - | Jyväskylä | Jyväskylän monitoimitalo | www.kampuksendynamo.com/ |
| FC Kemi | - | Kemi | Tervahalli | www.fckemi.fi |
| Akaa Futsal | - | Akaa | Toijalan monitoimihalli | www.akaafutsal.fi |
| Sievi FS | puolivälierät | Ylivieska | Taanilan koulu | www.sievifs.fi (Arkistoitu – Internet Archive) |
| GFT | - | Espoo | Opinmäen Liikuntahalli | www.gft.fi |
| Mad Max | puolivälierät | Valkeakoski | Valkeakosken liikuntahalli | www.futsalmadmax.com/ |
| SoVo Futsal | puolivälierät | Somero | Someron monitoimihalli | www.someronvoima.sporttisaitti.com (Arkistoitu – Internet Archive) |
| Liikunnan Riemu | puolivälierät | Jyväskylä | Jyväskylän monitoimitalo | www.liikunnanriemu.com/miehet/futsal/ |
| Tornion Palloveikot | 9. | Tornio | Putaan Urheiluhalli | - |
| TPK | 10. | Turku | Samppalinnan palloiluhalli | www.turunpallokerho.fi/joukkueet/8337 |
| FC Kiisto | Futsal Ykkösen mestari | Vaasa | Vaasan Kauppaoppilaitos | http://www.fckiisto.fi/index.php/futsal |
| AU | Liigakarsintojen voittaja | Loimaa | Loimaan liikuntahalli | www.aufutsal.fi/ |
Fredrik (Napoli)

Fredrik kuvattuna hänen hallitsijakaudellaan lyödyssä kolikossa.
Fredrik (ital. Federico; 16. lokakuuta 1451 Napoli – 9. marraskuuta 1504 lähellä Toursia, Ranska) oli Napolin kuningaskunnan kuningas vuosina 1496–1501. Hän oli viimeinen Trastámara-sukuun kuulunut Napolin kuningas.
Fredrik oli kuningas Ferdinand I:n ja kuningatar Isabellan toiseksi vanhin poika. Fredrik vietti nuoruutensa Ranskassa Ludvig XI:n hovissa ja palasi kotimaahansa vuonna 1482. Hän osallistui Napolin puolustukseen Ranskan kuningas Kaarle VIII:n hyökkäystä vastaan. Fredrikin veli Alfonso II luovutti vuonna 1495 kruunun pojalleen Ferdinand II:lle, joka puolestaan kuoli seuraavana vuonna, ja Fredrikistä tuli siten kuningas. Napolin kuningaskunta oli juuri pelastunut Ranskan valloitukselta, mutta vuonna 1500 Ranska ja Espanja päättivät salaisella sopimuksella jakaa sen keskenään. Seuraavana vuonna ranskalais-espanjalaiset joukot tunkeutuivat maahan ja paavi Aleksanteri VI julisti Fredrikin erotetuksi. Hänet pakotettiin luovuttamaan valtakuntansa Ranskan Ludvig XII:lle, joka antoi hänelle vastineeksi Mainen kreivin arvon.
Fredrikin ensimmäisenä puolisona oli vuodesta 1478 Anna Savoijilainen, Savoijin herttuan Amadeus IX:n tytär, joka kuoli jo kaksi vuotta myöhemmin. Toisena puolisona oli vuodesta 1487 Isabella del Balzo. Fredrikillä oli kolme poikaa ja kolme tytärtä. Vanhin poika oli Calabrian herttua Ferdinand.
Fredrik kuoli Montils du Plessis-les-Toursissa Ranskassa vuonna 1504.
Aiheesta muualla

Kuvia tai muita tiedostoja aiheesta Fredrik (Napoli) Wikimedia Commonsissa
Frank (opiskelijakortti)

Frank on suomalainen opiskelijakortti toisen asteen ja korkea-asteen opiskelijoille. Frank perustettiin vuonna 2013 ja vuonna 2016 julkaistiin digitaalinen opiskelijakortti Frank App.
Historia

Frank perustettiin vuonna 2013 Suomen ylioppilaskuntien liiton, Suomen lukiolaisten liiton, Suomen opiskelijakuntien liiton, Suomen ammattiin opiskelevien liiton ja Helsingin yliopiston ylioppilaskunnan omistaman HYY-Yhtiöiden yhteistyönä vuosina 2006–2013 toimineen Lyyra-opiskelijakortin liiketoimintojen pohjalta.
Helmikuussa 2022 ilmoitettiin, että Oy Frank Students Ab:n omistaneet Suomen ylioppilaskuntien liitto, Suomen lukiolaisten liitto, Suomen opiskelijakuntien liitto, Suomen ammattiin opiskelevien liitto – Sakki ja Kilroy Travels myivät yrityksen ruotsalaiselle Mecenat Holding AB:lle.
Aiheesta muualla

Verkkosivut
Korttien sota – suuri alennusooppera Oulun ylioppilaslehti
https://syl.fi/opiskelijakortti-tarjotaan-jatkossa-ilmaiseksi-kaikille-toisen-korkea-asteen-opiskelijoille/
https://syl.fi/frank-studentsille-uutta-rahoitusta-omistussuhteet-muuttuvat/
https://syl.fi/frank-studentsille-uutta-rahoitusta-omistussuhteet-muuttuvat/
https://www.oulunylioppilaslehti.fi/syl-2021-valinnat/
Frank Norris

| Frank Norris |
| --- | --- |
 Frank Norris
Henkilötiedot
Syntynyt: 1870
Kuollut: 1902 (31–32 vuotta)
Kansalaisuus:  Yhdysvallat
Ammatti:  sotakirjeenvaihtaja, kirjailija
Kirjailija
Äidinkieli: englanti
Tuotannon kieli: englanti
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Frank Norris (1870 Chicago, Yhdysvallat – 1902 San Francisco, Kalifornia, Yhdysvallat) oli yhdysvaltalainen kirjailija. Hän oli naturalismin ensimmäisiä edustajia Yhdysvalloissa.
Norris opiskeli 1887–1889 Pariisissa kuvataidetta, sen jälkeen kotimaassa Kalifornian ja Harvardin yliopistoissa kirjallisuutta. Hän toimi sotakirjeenvaihtajana 1895 Etelä-Afrikassa ja 1898 Kuubassa ja työskenteli sitten toimittajana San Franciscossa ja New Yorkissa.
Norris alkoi julkaista novelleja (Yvernelle) jo 1892 mutta tuli tunnetummaksi vasta 1899 teoksella McTeague, joka kertoo San Franciscon slummista. Teoksella The Octopus hän aloitti 1901 suuren romaanitrilogian, josta hän ehti julkaista toisenkin osan The Pit (1903, suom. Syvänne). "Vehnäeepoksen" ensimmäinen osa kuvaa vehnänviljelyä Länsi-Yhdysvalloissa ja viljelijöiden taistelua kuljetusyrityksen, rautatietrustin kanssa, toisen osan aiheena on vehnäpörssi Chicagossa, ja kolmannen (The Wolf) oli tarkoitus kuvata taistelu leivästä Euroopan nälkäalueella. Vehnän historia oli hänelle Yhdysvaltojen, teollisuuden ja finanssimaailman valtakunnan, allegoria.
Norrisin teoksista ilmenee, miten Émile Zolan ja Rudyard Kiplingin kaltaisten kirjailijoiden ainekset kehittyvät Yhdysvalloissa: osin niistä tulee upeaa, osin niitä pilaa ylitunteellisuus ja karkeus. Norrisin kootut teokset ilmestyivät seitsenosaisena 1903.
Norris kuoli kolme päivää umpilisäkkeen leikkauksen jälkeen.
Suomennetut teokset

Syvänne: kuvauksia Chicagon pörssipiireistä (The Pit), lyhennellen suomentanut Yrjö Sirola, Viipuri: Viipurin työväen sanomalehti- ja kirjapaino osuuskunta 1914.
Naisen mahti, suom. O. A. Joutsen. Jyväskylä: Gummerus 1921.
Nuoruuden rakkautta, suom. Irene Mendelin, Jyväskylä: Gummerus 1923.
Aiheesta muualla

Kuvia tai muita tiedostoja aiheesta Frank Norris Wikimedia Commonsissa
Vapaasti luettavia Frank Norrisin teoksia, Project Gutenberg
Eugen Kyrenius

Eugen Karlovitsch Kyrenius (myös Jevgeni Karlovitš, 23. joulukuuta 1867 - 18. maaliskuuta 1917 Pori) oli suomalainen Venäjän keisarillisessa armeijassa palvellut upseeri. Hänet tunnetaan myös runoilija Eino Leinon serkkuna, joka asui lapsuusvuosinaan Leinon perheen luona Kajaanissa. Kyrenius murhattiin keväällä 1917 helmikuun vallankumouksen aikana tapahtuneiden upseerisurmien yhteydessä.
Elämä > Lapsuus ja nuoruus

Puolassa syntyneen Eugen Kyreniuksen vanhemmat olivat eversti Karl Simeon Kyrenius ja venäläinen Olga Bestsennaja. Isän jäätyä leskeksi hän lähetti kesällä 1874 Eugenin Suomeen tätinsä Anna Emilia Lönnbohmin hoiviin. Lönnbohm oli Karl Simeon Kyreniuksen sisar ja Eino Leinon äiti. Eugen Kyrenius asettui perheen kotitaloon Kajaanin Hövelööseen, josta käsin hän kävi toisen tätinsä Olga Kyreniuksen pitämää kotikoulua. Kyreniusta kohdeltiin kuin perheen omaa lasta ja 11 vuotta nuorempi Eino Leino piti häntä isoveljenään. Kotikoulun jälkeen Kyrenius kävi viisi luokkaa Oulun lyseota, kunnes aloitti Haminan kadettikoulun syksyllä 1885. Kouluaikoinaan Kyreniusta kiusattiin etnisestä taustastaan puoliksi venäläisenä.
Elämä > Sotilasura

Kyrenius valmistui kadettikoulusta vuonna 1892, jonka jälkeen hän palveli 15. ratsastavassa tykistöprikaatissa Kishinevissä. Vuosisadan vaihteessa hänet siirrettiin rajavartiostoon, jossa hän palveli Volotšyskissa, Sandomierzissa, Riiassa ja Pietarissa. Ensimmäisen maailmansodan alettua Kyrenius määrättiin Poriin Selkämeren rajavartioston komentajaksi sekä Porin kaupungin komendantiksi. Vuonna 1916 hänet ylennettiin everstiksi. Joidenkin tietojen mukaan Kyrenius olisi ennen Poriin siirtoaan toiminut rykmentin komentajana Suomenlinnaassa.
Elämä > Kuolema

Kyrenius murhattiin Porissa tsaari Nikolai II:N syrjäyttämisen jälkeen sunnuntaina 18. maaliskuuta 1917. Kyrenius oli juuri ennen kuolemaansa ilmoittanut hyväksyvänsä amiraali Adrian Nepeninin määräyksen uuden hallituksen tukemisesta ja sallinut suuren kansanjuhlan järjestämisen Kauppatorilla. Tarkemmat tiedot hänen kuolemastaan ovat ristiriitaisia. Venäläinen upseeri Dmitri Kazantsev kertoo muistelmissaan, että Poriin oli lauantaina saapunut kaksi torpedovene Gaidamakilla palvellutta bolshevikkimatruusia, jotka olivat pitäneet jonkinlaisen "kiihotuskokouksen". Kazantsevin mukaan matruusit oli kutsunut Kyreniukselle henkilökohtaista kaunaa kantanut nostoväen mies. Kyreniuksen tehdessä kotitarkastuksen yhteydessä vastarintaa olisivat matruusit ampuneet hänet. Björneborgs Tidningin ja Satakunnan Sanomien mukaan Kyrenius ammuttiin Eteläesplanadin eli nykyisen Eteläpuiston jalkakäytävällä neljällä revolverinlaukauksella. Kyseessä mainittiin olleen jonkinlainen väärinkäsitys, sillä vallankumouskomitea oli määrännyt Kyreniuksen ainoastaan vangittavaksi. Surmaajiksi mainitaan kaksi Tampereelta edellisenä päivänä junalla saapunutta matruusia. Myös Toivo T. Kaila kertoo kahdesta Helsingistä lähetetystä bolshevikkimatruusista. Erään kuvauksen mukaan Kyreniuksen kohtaamat sotamiehet piirittivät hänet kadulla ja vaativat luovuttamaan aseensa. Kyrenius suostui luovuttamaan sen vain kasarmilla, jonka jälkeen hänet ammuttiin kadulle kolmella laukauksella. Eino Leino puolestaan kertoo muistelmissaan, että Kyreniuksen surmasi häneltä rykmentin kassan avaimia vaatinut sotilasosasto. Leino kuitenkin mainitsee virheellisesti, että Kyrenius olisi surmattu Raumalla.  Kyrenius on ilmeisesti sama upseeri, jonka Olof Wahlberg mainitsee muistelmissaan tulleeksi ammutuksi Otavankadulla. Merisotilaat ampuivat Porissa myös kaksi vääpeliä Vladimirinkadulla (nyk. Otavankatu), joiden lisäksi 4. suomenmaalaisen rajajalkaväkipataljoonan komentaja eversti Rozenfelt ampui itsensä samana päivänä.
Kyrenius on haudattu Käppärän hautausmaalle. Vuonna 1922 Kyreniuksen haudasta nousi lehdistössä kohu, kun Satakunnan Kansa väitti hänen haudallaan olevan takorautaisen ristin olevan varastettu Ulvilan hautausmaalta ja syytti "ryssiä" haudanhäväistyksesstä. Sosialidemokraattinen Uusi Aika puolestaan muistutti porvarien itse häpäisseen lähivuosina useita punakaartilaisten hautoja. Myöhemmin lehti kertoi, että risti oli laillisesti hankittu eräältä ulvilalaiselta kivityömieheltä, joka oli saanut tehtäväkseen korvata sen hautakivellä.
Perhe

Eugen Kyreniuksen puoliso oli Elisabeth Lebedeff (s. 1871), jonka kanssa hän avioitui Kishinevissä vuonna 1894.
Kyreniuksen veljiä olivat eversti Karl Edvard Kyrenius ja liikemies Paavo Kyrenius. Karl Edvard Kyrenius surmattiin Viipurissa syksyllä 1918 niin sanotun upseerien uimakoulun yhteydessä. Veljesten isä eversti Karl Simeon Kyrenius kuoli luonnolliseen kuolemaan kotonaan Viipurissa samana päivänä jolloin Eugen Kyrenius murhattiin Porissa.
Frank De Winne

| Frank De Winne |
| --- | --- |
 Frank De Winne vuonna 2009.
Henkilötiedot
Syntynyt: 25. huhtikuuta 1961 (ikä 63) Gent, Belgia
Kansalaisuus:  belgialainen
Ammatti:  koelentäjä
Ura
Tyyppi:  ESAn astronautti
Aika avaruudessa:  198 päivää 17 tuntia 34 minuuttia
Lennot

:  Sojuz TMA-1
 
:  Sojuz TM-34
 
Sojuz TMA-15:  Sojuz TMA-15
 
:  Retkikunta 20
 
:  Retkikunta 21
 
Frank De Winne (s. 25. huhtikuuta 1961 Gent, Belgia) on Belgian ilmavoimien upseeri ja Euroopan avaruusjärjestö ESAn astronautti. Hän on Belgian toinen astronautti avaruudessa (Dirk Frimoutin jälkeen).
De Winne valmistui Belgian kuninkaallisesta kadettikoulusta vuonna 1979. Vuonna 1984 hän valmistui Kuninkaallisesta sotilasakatemiasta Brysselistä tietotekniikan ja rakennustekniikan maisterintutkinnolla. Valmistuttuaan ilmavoimien lentokoulusta hän lensi Dassault Mirage 5:tä ilmavoimissa, minkä jälkeen hän työskenteli SAGEMille Pariisissa Miragen lentoturvallisuuden parissa.  Vuonna 1992 De Winne valmistui koelentäjäksi Empire Test Pilots Schoolista (ETPS) Boscombe Downin koelentäjäkoulusta Britanniassa saaden myös koulun vuoden parhaan lentäjäoppilaan palkinnon, McKenna Trophyn. Valmistumisen jälkeen hän toimi Belgian ilmavoimien koelentäjänä ja lentoturvallisuudesta vastaavana, myöhemmin vanhempana koelentäjänä vastaten kaikista testiohjelmista. 
12. helmikuuta 1997 De Winnen ohjaama F-16 Fighting Falcon sai moottorivian tiheästi asutun alueen yllä Leeuwardenin lähellä. Koneen tietokoneen kaaduttua hän pystyi kuitenkin laskeutumaan hollantilaiseen lentotukikohtaan, minkä johdosta hänelle myönnettiin ainoana ei-amerikkalaisena Joe Bill Dryden Semper Viper Award.
Elokuussa 1998 De Winnestä tuli Kleine Brogelista operoivan 349 Squadronin komentaja. NATOn pommittaessa Jugoslaviaa 1998 De Winne komensi hollantilais-belgialaista lento-osastoa.
De Winnellä on yli 2 300 lentotuntia Miragella, F-16:lla, Tornadolla ja Jaguarilla. Hän toimii myös Belgian armeijan lentohenkilöstön järjestön puheenjohtajana.
Astronauttiura

Frank De Winne valittiin lokakuussa 1998 Euroopan avaruusjärjestön astronauttikokelaaksi. Tammikuussa 2000 hän liittyi Euroopan astronauttijoukkoihin, jonka päämaja on Euroopan astronauttikeskus EAC Kölnissä, Saksassa. Elokuussa 2001 De Winne osallistui koulutukseen Kosmonauttien koulutuskeskus Juri Gagarinissa Moskovan lähellä. Koulutus käsitti Kansainvälisen avaruusaseman peruskoulutusta ja Sojuz-avaruusaluksen lento-insinöörin koulutuksen.
De Winnen ensimmäinen avaruuslento (30. lokakuuta – 10. marraskuuta 2002) oli lentoinsinöörinä Kansainväliselle avaruusasemalle (ISS) vuonna 2002. Lähtö asemalle tapahtui Sojuz TMA-1:lla ja paluu Sojuz TM-34:lla. Avaruudessaoloaikanaan De Winne suoritti menestyksekkäästi 23 tieteellistä koetta.
Hän toimi Léopold Eyhartsn varamiehenä ISS:n Retkikunta 16:ssa.
20. syyskuuta 2007 ESA ilmoitti De Winnen osallistuvan kuusikuukautiselle ISS-lennolle vuonna 2009. 21. marraskuuta 2008 NASA ilmoitti muutoksista retkikunnan aikatauluun De Winnen tullessa Retkikunta 21:n komentajaksi. 27. toukokuuta 2009 De Winne laukaistiin lennolla Sojuz TMA-15 ISS:lle ja hänestä tuli ensimmäinen ESAn astronautti, joka johti avaruustehtävää ("space mission"). De Winne laskeutui Maahan 1. joulukuuta 2009 Sojuz TMA-15:n mukana.
De Winne on saanut lukuisia kunnianosoituksia ja palkintoja. 20. joulukuuta 2002 Frank De Winne sai varakreivin arvonimen toiminnastaan avaruusohjelmassa. De Winne on naimisissa Lena Clarken kanssa. De Winnellä on kolme lasta aikaisemmasta avioliitosta.
Aiheesta muualla

Kuvia tai muita tiedostoja aiheesta Frank De Winne Wikimedia Commonsissa
Spacefacts biography of Frank De Winne (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frank De Winne
Frank De Winne ISS:llä 1. marraskuuta 2002.
Käännös suomeksi
Faverges-Seythenex

| Faverges-Seythenex |
| --- | --- |
 Faverges
 Faverges-Seythenex
 Koordinaatit: 45°44′47″N, 6°17′43″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Annecy
Pinta-ala:  
 – Kokonaispinta-ala:  59,3 km²
Väkiluku (2013):  7 598 
 – Väestötiheys:  128,1 as./km²
Infobox OKVirheellinen NIMI-arvo: 
Faverges-Seythenex on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Baugesin vuoristossa.
Historia

Kunta perustettiin 1.tammikuuta 2016 yhdistämällä kaksi kuntaa Faverges ja Seythenex.
Nähtävyyksiä

Kunnan nähtävyyksiä on 1200-luvulta peräisin oleva linna Château de Faverges. Linna on vuosisatojen kuluessa kokenut monta muutosta. Nykyään se on kunnostettu ja yleisölle avoinna.
Aiheesta muualla

Kuvia tai muita tiedostoja aiheesta Faverges-Seythenex Wikimedia Commonsissa
Château de Faverges
Fredric Wertham

Fredric Wertham (vuoteen 1927 Friedrich Ignatz Wertheimer; 20. maaliskuuta 1895 München, Saksa – 18. marraskuuta 1981 Kempton, Pennsylvania, Yhdysvallat) oli juutalainen amerikansaksalainen psykiatri. Hän vastusti joukkotiedotusvälineiden ja sarjakuvien väkivaltaista kuvitusta, koska piti sitä haitallisena lasten kehitykselle. Werthamin kuuluisin työ on vuonna 1954 julkaistu kirja Seduction of the Innocent, joka johti Yhdysvaltain kongressin tutkimukseen liittyen sarjakuvateollisuuteen ja sarjakuvien sisältöä rajaavan Comics Code Authorityn perustamiseen. Kirjan lyhennelmä julkaistiin Suomessa Valituissa Paloissa vuonna 1954. Wertham kutsui televisiota "väkivallan kouluksi".
Elämäkerta

Wertham opiskeli Saksassa ja Englannissa lääketiedettä ja oltuaan kirjeenvaihdossa Sigmund Freudin kanssa päätti erikoistua psykiatriaan. Vuonna 1922 hänet kutsuttiin Yhdysvaltoihin Johns Hopkins Hospitalin Phipps Psychiatric Clicille. Hänestä tuli Yhdysvaltain kansalainen vuonna 1927. Wertham muutti New Yorkiin vuonna 1932 toimiakseen New Yorkin oikeusviraston teettämien mielentilatutkimusten tekemisestä vastaavan klinikan johtajana. Vuonna 1935 Wertham todisti Albert Fishin oikeudenkäynnissä ja julisti hänet syyntakeettomaksi.
Käännös suomeksi
Frans Salonen

Frans Salonen -nimisiä henkilöitä ovat olleet:
Frans Salonen (1887–1969), suomalainen puutarhuri ja puutarhakirjojen tekijä
Frans Salonen, Uuno Kailas (1901–1933), suomalainen runoilija, kirjailija ja suomentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frans Salonen”, voi hakea sivunnimihaulla, laajalla sivunnimihaulla tai tekstihaulla.
GIA

Gia tarkoittaa seuraavia:
gia, erään australialaisen aboriginaaliryhmän jäsen
Gia Carangi, supermalli
Gia, supermalli Gia Marie Carangista kertova elokuva vuodelta 1998.
Organisaatioita

GIA tarkoittaa myös seuraavia organisaatioita:
Aseellinen islamilainen ryhmä (ransk. Groupe Islamique Armé), algerialainen terroristijärjestö
Glasgow'n kansainvälinen lentoasema, GIA (engl. Glasgow International Airport), lentoasema Skotlannissa
Garuda Indonesia Airways, GIA, indonesialainen lentoyhtiö
Ghana International Airlines, GIA, ghanalainen lentoyhtiö
Gaming Intelligence Agency, GIA, toimintansa lopettanut videopelien uutispalvelu
GIA Publications, entinen Gregorian Institute of America, katolinen musiikkikustantaja
Gemological Institute of America, GIA, yhdysvaltalainen jalokiviopin tutkimus- ja koulutusorganisaatio.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GIA”, voi hakea sivunnimihaulla, laajalla sivunnimihaulla tai tekstihaulla.
Frans Salovius

Frans Fridolf Salovius (27. elokuuta 1878 Siuntio – 12. marraskuuta 1959 Helsinki) oli suomalainen maanviljelijä, opettaja ja osuustoimintaliikkeen järjestöjohtaja, joka sai maanviljelysneuvoksen arvon.
Saloviuksen vanhemmat olivat tilanomistaja Karl Salovius ja Johanna Vilhelmina Alsendorff ja puoliso 1906–1956 Signe Fanny Emilia Meinander. Salovius tuli ylioppilaaksi 1900 ja valmistui filosofian maisteriksi 1907, pääaineena maataloustieteet. Hän opetti 1903–1905 maatalousaineita Keski-Uudenmaan kansanopistossa Espoossa ja 1905–1908 Itä-Uudenmaan maamies- ja emäntäkoulussa Pernajassa. Salovius oli suomenruotsalaisen Keskusosuuskunta Laborin toinen johtaja 1910–1945 ja toimitusjohtaja 1942–1945. Hän omisti Bäcksin kartanon Siuntiossa 1908–1923 ja oli Siuntion maamiesseuran esimies 1909–1924. Hänellä oli lisäksi runsaasti muita luottamustehtäviä osuustoiminnan piirissä, mutta myös esimerkiksi Taalintehtaan ruukin johtokunnassa 1913–1936 ja Ruotsalaisessa Kansanpuolueessa. Maanviljelysneuvoksen arvonimen Salovius sai 1948.
Frans Rasmussen

Frans Rasmussen (1944 Aalborg Tanska – 2. lokakuuta 2020) oli tanskalainen kapellimestari ja pedagogi. Hän toimi Tanskan kuninkaallisen musiikkikorkeakoulun orkesterinjohdon professorina syksyyn 2005 asti. Hän oli EBUn vuoden 1986 kapellimestariehdokas. Vuodesta 1988 hän oli tiiviissä yhteistyössä säveltäjä György Ligetin kanssa.
Futsal-ykkönen (naiset)

| Futsal-Kolmonen |
| --- | --- |
Laji:  Futsal
Maa(t):  Suomi
Joukkueita:  21
Sarjataso:  2
Ylempi taso:  Naisten Futsal-liiga
Alempi taso:  Futsal-Kakkonen
Naisten Futsal-Ykkönen  on naisten futsalin toiseksi korkein sarjataso.
Joukkueet kaudella 2021-2022 > Etelälohko (A)

Esbo Bollklubb, Espoo
FC Nokia/2
MAD MAX, Valkeakoski
Futsal Tawastia (FS Tawastia), Hattula
Tampereen Ilves/2
Lauttakylän Luja, Huittinen
Mäntsälän Urheilijat
PEPO, Lappeenranta
PiPS
Porrassalmen Urheilijat -62, Mikkeli
Joukkueet kaudella 2021-2022 > Pohjoislohko (B)

AS Moon, Raahe
FC Brändöpojkarna, Vaasa
FC Seinäjoki
Kampuksen Dynamo, Jyväskylä
Liikunnan Riemu, Jyväskylä
Limingan Pallokarhut
Kaustisen Pohjan-Veikot
Kuopion Palloseura
Kälviän Tarmo
Toholammin Urheilijat
FC Oulun Pallo
Eva & Manu

| Eva & Manu |
| --- | --- |
 Eva & Manu vuonna 2022.
Tiedot
Tyylilaji:  pop folk
Laulukieli:  englanti suomi
Jäsenet:  Eeva "Eva" Louhivuori, laulu, piano, kitara   Emmanuel "Manu" Laudic, laulu, kitara  
Levy-yhtiö:  Warner Music Finland Capitol Records Monges Records  
Aiheesta muualla
www.evamanu.com
Infobox OKNimi-testi OK: 
Eva & Manu (myös Eva + Manu) on ranskalais-suomalainen pop-folkduo. Jyväskyläläinen Eeva "Eva" Louhivuori (s. 1987) ja pariisilainen Emmanuel "Manu" Laudic (s. 1989) tapasivat toisensa Bostonissa sijaitsevassa Berklee College of Music -musiikkiopistossa.